બાળકને એના નિર્ણયોની જવાબદારી લેવા દો: ખરેખર તો બાળકને નિર્ણય લેવાની પ્રક્રિયામાં માત્ર ભાગીદાર નહીં, નિર્ણય માટે જવાબદાર પણ બનાવવા જોઈએ. બહુ મોટું કે લાંબુ નુકસાન ન હોય, અને બહુમૂલ્ય બોધપાઠ મળવાનો હોય તો ખોટો નિર્ણય પણ લેવા દેવો જોઈએ. માબાપે પણ પોતે ખોટા નિર્ણય લીધા હોય તો એની જવાબદારી સ્વીકારવી જોઈએ. પોતે જે કંઈ ચોઈસ કરીએ એના કોનસિક્વંસ આપણે ભોગવવાના છે, એ સમજ બાળકોમાં ઉતારવાથી બાળકો જવાબદાર નાગરિક બને છે. ભવિષ્યમાં પરિવાર, સમાજ અને દેશ એમના પર વિશ્વાસ મૂકી શકે છે.